থমাস ভিনসেন্ট রামোস

থমাস ভিনসেন্ট রামোস (১৭ সেপ্টেম্বর ১৮৮৭ - ১৩ নভেম্বর ১৯৫৫) ছিলেন একজন বেলিজীয় নাগরিক অধিকার কর্মী। তিনি সাধারণত টিভি রামোস নামে পরিচিত। তিনি গ্যারিফুনা জনগণের অধিকার আদায়ে কাজ করেছিলেন।  এজন্য তিনি জাতীয় বীর হিসেবে স্বীকৃতি পান।

 প্রারম্ভিক জীবন  

টিভি রামোস ১৮৮৭ সালের ১৭ সেপ্টেম্বর হন্ডুরাসের পুয়ের্তো কর্টেসে জন্মগ্রহণ করেন। তিনি ব্রিটিশ হন্ডুরাসের (অধুনা ডাংরিগা, বেলিজ) স্ট্যান ক্রিক টাউন এবং বেলিজ সিটির ওয়েসলিয়ান মেথোডিস্ট প্রাথমিক বিদ্যালয়ে শিক্ষা লাভ করেন। ১৯১৪ সালে রামোস এলিসা মারিয়ান ফুয়েন্তেসকে বিয়ে করেন। এরপর ১৯২৩ সালে তিনি স্থায়ীভাবে স্ট্যান ক্রিক টাউনে চলে আসেন। তবে ১৯৫৫ সালে তাঁর মৃত্যুর এক বছর আগ পর্যন্ত তিনি আনুষ্ঠানিকভাবে ব্রিটিশ নাগরিকত্ব পাননি।

 সমাজকর্মী হিসেবে 

ব্রিটিশ হন্ডুরাসে চলে আসার পর, রামোস একজন স্কুল শিক্ষক কর্মজীবন শুরু করেন। তিনি একজন দূরদর্শী নেতাও ছিলেন। স্ট্যান ক্রিক টাউনের গারিনাগুতে স্বাস্থ্যসেবার নিম্ন মান দেখে, তিনি ক্যারিব ডেভেলপমেন্ট অ্যান্ড সিক এইড সোসাইটি এবং পরে ক্যারিব ইন্টারন্যাশনাল সোসাইটি প্রতিষ্ঠা করেন। ক্যারিব ডেভেলপমেন্ট সোসাইটির উদ্দেশ্য ছিল অসুস্থদের সাহায্য করা এবং যাদের মৃতদেহ দাফনের জন্য আর্থিক সহায়তার প্রয়োজন তাদের সহায়তা করা। সোসাইটির মালিকানাধীন ছিল  জমি। যার অবস্থান ছিল ক্রিক উপত্যকায়। সোসাইটির এই জমির নাম ছিল ক্যারিব রিজার্ভ। তিনি স্থানীয় হাসপাতালে স্থানীয় গ্যারিফুনা নার্সদের নিয়োগের জন্য ঔপনিবেশিক কর্তৃপক্ষের কাছে  অনুরোধ করেছিলেন।  রামোস ছিলেন একজন মেথডিস্ট, একজন প্রচারক, এবং তিনি বেশ কিছু গারিফুনা স্তোত্র রচনা করেছিলেন। প্রতি বছর তাঁর স্মরণসভায় কিছু কিছু ত্রোস্ত এখনো গাওয়া হয়। 

টিভি রামোস ছিলেন মার্কাস গার্ভির সমসাময়িক। তিনি গার্ভির ইউনিভার্সাল নেগ্রো ইমপ্রুভমেন্ট অ্যাসোসিয়েশনের সাথে জড়িত ছিলেন। তিনি গ্যারিফুনা জনগণের বৈষম্যের বিরুদ্ধে লড়াই করেছিলেন, যার মধ্যে সমস্ত আফ্রো-বেলিজিয়ানরাও ছিলেন। তিনি ইন্ডিপেন্ডেন্ট ম্যানহুড অ্যান্ড এক্সোডাস আপলিফ্ট সোসাইটি এবং ঔপনিবেশিক শিল্প নির্দেশনা সমিতির প্রতিষ্ঠাতা ছিলেন।  তিনি পত্রিকাগুলোর একজন নিয়মিত ও ফলপ্রসূ লেখক ছিলেন। উদাহরণস্বরূপ, ২১ জানুয়ারি ১৯৪২ সালে বেলিজ ইন্ডিপেনডেন্ট পত্রিকায় লেখার সময় রামোস অভিযোগ করেন যে কিছু ওয়েসলিয়ান স্কুলের শিক্ষক তাঁদের শিক্ষার্থীদের প্রতি নিষ্ঠুর আচরণ করছেন এবং কিছু নারী শিক্ষানবিশ শিক্ষিকার মধ্যে নৈতিক অবক্ষয় দেখা যাচ্ছে। 

১৯৪০ সালে, পান্টালেওন হার্নান্দেজ ও দোমিঙ্গো ভেনচুরার সাথে গারিফুনা জনগণের নেতা ও মুখপাত্র হিসেবে তিনি উপনিবেশের গভর্নরের কাছে যান এবং বেলিজে গারিফুনাদের আগমন উদযাপনের জন্য একটি সরকারি ও ব্যাংক ছুটি ঘোষণার অনুরোধ করেন। অনুরোধটি গৃহীত হয়। এবং “ক্যারিব ডিসেমবার্কেশন ডে”, যা পরে “গারিফুনা সেটেলমেন্ট ডে” নামে পরিচিত হয়, প্রথমবার ১৯ নভেম্বর ১৯৪১ সালে স্ট্যান ক্রিক জেলায় উদযাপিত হয়। ১৯৪৩ সালে এটি টলেডো জেলায় স্বীকৃতি পায় এবং ১৯৭৭ সালে সারা দেশে সরকারি ছুটি হিসেবে স্বীকৃত হয়। Jose Francisco Avila & Tomas Alberto Avila. "The Period 1920 - 1940 - Thomas Vincent Ramos". Garifuna World. Lulu.com. ISBN 1-928810-02-0.

 মৃত্যু ও মৃত্যু পরবর্তী পর্ব  

রামোস ১৯৫৫ সালের ১৩ নভেম্বর মারা যান এবং পরের দিন তাকে সমাধিস্থ করা হয়।  ১৯৫৬ সাল থেকে বেলিজ এবং তার জনগণের প্রতি তাঁর অবদানের প্রতি সম্মান জানিয়ে প্রতি বছর ১৩ নভেম্বর একটি মশাল কুচকাওয়াজ অনুষ্ঠিত হয়।  এই কুচকাওয়াজটি তার প্রতিষ্ঠিত গ্যারিফুনা সেটেলমেন্ট ডে-এর সপ্তাহব্যাপী পূর্বসূরীর অংশ। এটির মধ্যে রয়েছে মিস গ্যারিফুনার নির্বাচন, প্যারেড এবং বিশেষ গির্জার প্রার্থনা এবং দ্য টিভি রামোস ক্লাসিক বাইক রেস।   তার নাতনী অ্যাডেল রামোস ২০০০ সালে টিভি রামোসের একটি জীবনী প্রকাশ করেন। ড্যাংরিগায় কমার্স এবং ফ্রন্ট স্ট্রিটসের সংযোগস্থলে থমাস ভিনসেন্টে রামোসের একটি মূর্তি আছে। 

তার নাতি ইভান রামোস ২০১২ থেকে ২০১৫ সাল পর্যন্ত ডাংরিগা থেকে বেলিজ প্রতিনিধি পরিষদের সদস্য হিসেবে দায়িত্ব পালন করেছেন।

 তথ্যসূত্র 

বিষয়শ্রেণী:১৮৮৭-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:আদিবাসী অধিকার কর্মী